Die Ooreenkoms (2 Leeu Van Oorlog-Reeks)(Sagteband)
NIV Thinline Bible Black Indexed Red Letter Edition
Na jare van burgeroorlog is daar niks wat Eleasar seun van Dodo, een van Dawid se uitgesoekte sol­date, meer wil hê as om uiteindelik in vrede te lewe nie.
Maar op die oewers van die Groot See het die Fi-listynse weermag opgeruk om die Hebreeuse stam­me eens en vir altyd te vernietig. Die noodlot van 'n hele nasie berus by die moed van 'n klein groepie helde bekend as die dapper manne.
Die ooreenkoms beskryf 'n land wat verskeur is deur konflik, onder droogte gebuk gaan en deur ver­raad bedreig word. Hier kry die heldhaftigheid van die antieke oorloë lewe.
Die ooreenkoms is die tweede boek in die Leeu van oorlog-reeks, 'n vertelling van die dapper manne van Israel, 'n klomp krygers wat in koning Dawid se uur van nood saam met hom veg. Hulle legendarie­se dade is opgeteken in 2 Samuel 23 en 1 Kronieke 11.
Leeu van Oorlog
Eleasar vee die sweet van sy voorkop af en bestudeer die ry manne wat na Gibeondam se wal toe aanstap. Hierdie dam, waar oor daar binnekort baie bloed vergiet gaan word, voorsien water aan die dorp Gibeon daar naby en ook aan die grootste deel van die om liggende streek. Dit is groot en in die lente word dit tot oor lopens toe vol. Dit is die mees strategies belangrike waterbron in die sentrale hooglande van die Israeliete se grondgebied, en dit is hoekom soldate wat gereed is vir oorlog nou hier bymekaarkom.
Daar is honderde manne. Eleasar vind dit moeilik om hulle te tel, want hulle verander die hele tyd van posisie. Hy weet hulle doen dit doelbewus, want hulle bevelvoerder wil hulle grootte wegsteek. Dit kan net beteken dat hulle bevelvoerder ervare en bevoeg is. Om
troepe sonder enige standaard formasies te laat beweeg, is 'n goeie manier om die grootte van 'n weermag te verbloem.
Eleasar byt op sy tande. Die bevelvoerder na wie hy nou tussen die vyandelike magte soek, sal tog sekerlik nie 'n afdeling soldate lei wat net die grens patrolleer nie. Sy teenwoordigheid hier is beide gevaarlik en onnodig – tensy hy weet dat hy nie sy eie manne kan vertrou nie, net soos Dawid nie vir Joab vertrou wat op hierdie oomblik links van Eleasar staan nie.